Atesa l'Ordre EMO/220/2014, de 10 de juliol, per la qual s'aproven les bases reguladores per a la concessió de subvencions per a la realització del programa de mesures actives d'inserció per a persones destinatàries de la renda mínima d'inserció, i es fa pública la convocatòria per a l'any 2014 (DOGC núm. 6668, de 21.7.2014);
Atès que les accions que estableix l'Ordre EMO/220/2014, són elegibles dins el Programa operatiu del fons social europeu de l'objectiu de "Inversió en Creixement i Ocupació" per al període 2014-2020, amb un cofinançament del 50%".
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Aquesta Ordre té per objecte modificar el preàmbul, els articles 2 i 3 de la convocatòria, i les bases 7, 14, 15, 18, 25, 26 i 29 de l'annex 1, Bases reguladores l'Ordre EMO/220/2014, de 10 de juliol (DOGC núm. 6668, de 21.7.2014).
Es modifica el preàmbul, al qual s'incorporen els tres paràgrafs següents a partir del paràgraf sisè, amb el redactat següent:
"Vist el Reglament (UE) núm. 1303/2013, del Parlament i del Consell de 17 de desembre de 2013, pel qual s'estableixen disposicions comuns relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural y al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) 1083/2006 del Consell;
"Vist el Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu i pel qual es deroga el Reglament (CE) 1081/2006 del Consell;
"Vist que els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació de 2014-2020;".
Modificació parcial de l'article 2, Aplicació pressupostària i import
Es modifica l'apartat 1 de l'article 2, que queda redactat de la manera següent:
"2.1 L'import màxim destinat a la concessió d'aquestes subvencions és de 3.125.000,00 euros, amb càrrec a les partides pressupostàries IU0802 D/482000100/333 i IU0802 D/460000100/333 del pressupost de la Direcció General d'Economia Social i Cooperativa i Treball Autònom.
"Aquest import es distribueix de la manera següent:
"a) Per a l'any 2014, amb un import màxim de 2.500.000,00 euros:
"b) Per a l'any 2015, amb un import màxim de 625.000,00 euros:
"Les actuacions previstes en aquesta Ordre podran estar cofinançades a través del Programa Operatiu que s'aprovi en el marc de l'objectiu de "Inversió en Creixement i Ocupació" per al període 2014-2020 del Fons Social Europeu amb un cofinançament del 50%."
Modificació parcial de l'article 3, Sol·licituds i termini de presentació
Es modifica l'apartat 1 de l'article 3, ampliant el termini de presentació de sol·licituds de la convocatòria, que queda redactat de la manera següent:
"3.1 El termini de presentació de sol·licituds finalitza el 15 de setembre de 2014."
Modificació parcial de la base 7, Conceptes, despeses i quanties màximes subvencionables
Es modifica l'apartat 2.1 de la base 7, que queda redactat de la manera següent:
"7.2.1 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
"Totes i cadascuna de les despeses han de tenir el suport de factures, nòmines i Seguretat Social a càrrec de l'empresa degudament pagades, o documents comptables de valor probatori equivalent.
Els justificants originals es marcaran amb un segell, i s'hi indicarà el programa que es justifica, el cofinançament del Fons Social Europeu, l'import i el percentatge que s'imputa."
Modificació parcial de la base 14, Comunicació de l'inici de les actuacions
Es modifica la base 14, a la qual s'hi afegeix l'apartat h), amb el redactat següent:
"h) Declaració i autorització de les persones contractades objecte de subvenció, segons model normalitzat."
Modificació parcial de la base 15, Publicitat de la resolució
Es modifica l'apartat 1 de la base 15, que queda redactat de la manera següent:
"15.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del carrer Sepúlveda, 148-150, 08011 Barcelona, i/o al tauler electrònic, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no escaurà la publicació al DOGC.
En el supòsit d'actuacions cofinançades per l'FSE, i d'acord amb l'article 115, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de beneficiaris es publicarà en un portal d'Internet únic, amb les dades de les operacions cofinançades.
Modificació parcial de la base 18, Justificació
Es modifica l'apartat 1de la base 18, que queda redactat de la manera següent:
"18.1 Les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i amb l'Ordre d'1 d'octubre de 1997, sobre tramitació, justificació i control d'ajuts i subvencions.
"En els supòsits de cofinançament pel Fons Social Europeu la documentació justificativa haurà de complir els requisits que fixin les normes reguladores de les despeses subvencionables pel Fons Social Europeu durant el període de programació de 2014-2020".
Es modifica l'apartat 18.2.2, al qual s'hi afegeix el punt e) amb el redactat següent:
"En cas que l'entitat beneficiària sigui una entitat pública, amb personalitat jurídica pròpia, amb o sense ànim de lucre, si el personal tècnic destinat al programa subvencionat forma part de la plantilla de l'entitat, caldrà aportar un document de designació formal al projecte per part de l'òrgan corresponent on constin les dades de la persona o persones, el seu grau de dedicació total o parcial al projecte i les seves funcions."
Modificació de la base 25, Publicitat de les subvencions per part de l'entitat beneficiària
S'afegeix un apartat 3 a la base 25, que queda redactat de la manera següent:
"25.3 Així mateix, d'acord amb l'annex XII, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013, l'entitat beneficiària haurà d'adoptar les mesures de publicitat i informació següents relatives al cofinançament de l'FSE:
"En totes les mesures d'informació i comunicació que realitzi haurà d'incloure l'emblema de la Unió, una referència a la Unió Europea i una referència al Fons Social Europeu.
"Durant la realització de l'operació haurà d'informar de l'operació cofinançada en el seu espai web, si en disposa, i haurà de col·locar un cartell visible al públic on consti el cofinançament de l'FSE.
"S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que es lliuri a les persones participants o que formi part de l'expedient de l'actuació cofinançada, inclosos els certificats d'assistència o de qualsevol altre tipus.
"Aquestes mesures de publicitat i informació del cofinançament de l'FSE, d'acord amb l'annex XII, apartat 2, del Reglament (UE) núm. 1303/2013 del Parlament Europeu i del Consell, de 17 de desembre de 2013, s'hauran d'adaptar a l'estratègia de comunicació que es troba en vies d'elaboració."
Modificació de la base 26, Obligacions de les entitats beneficiàries
"Són obligacions generals de les entitats beneficiàries d'aquestes subvencions:
"a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
"b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses que han de cobrir l'import finançat i el compliment de la finalitat per a la qual s'ha concedit la subvenció.
"c) Conservar tots els documents justificatius de les despeses cofinançades per l'FSE durant un termini de tres anys comptats a partir del 31 de desembre següent a la presentació dels comptes on s'han inclòs aquestes despeses.
La Direcció general d'Economia Social i Cooperativa i Treball Autònom informarà els beneficiaris de la data d'inici d'aquest període.
"d) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
"e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
"f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajuts, ingressos o recursos que recaiguin sobre l'activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
Aquesta comunicació s'ha de fer tant aviat com es conegui i, en tot cas, abans de la justificació de l'aplicació donada als fons percebuts.
"g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que exigeixin les bases reguladores de les subvencions, amb la finalitat de garantir l'exercici adequat de les facultats de comprovació i control.
"h) Procedir al reintegrament dels fons percebuts en el cas de revocació de la subvenció en els termes que indiqui la resolució corresponent.
"i) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases.
"j) No subrogar la gestió de qualsevol aspecte de l'activitat subvencionada.
"k) Per a les pràctiques en empreses, garantir que es comunica als representants de les persones treballadores dels centres de treball on es portin a terme les pràctiques la relació de persones participants en els programes i la seva durada.
"l) Facilitar a l'òrgan competent la informació i les dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
"m) Disposar de connexió a la xarxa telemàtica que estableixi la Direcció General d'Economia Social i Cooperativa i Treball Autònom i utilitzar aquesta eina d'acord amb les instruccions per al desenvolupament de les mesures actives d'inserció per a persones destinatàries de l'RMI.
"n) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social i Cooperativa i Treball Autònom en relació amb la realització, la gestió, el seguiment, la justificació econòmica i l'avaluació de les accions subvencionades.
"o) Que els locals on es realitzin les accions subvencionades estiguin adaptats per tal de permetre l'accés i la mobilitat de les persones amb discapacitat.
"p) Contractar la/les persona/es que portaran a terme les accions descrites en aquest programa i assumir, per tant, les obligacions que es derivin de la llei, del conveni col·lectiu corresponent i de la voluntat de les parts manifestada al contracte de treball, si s'escau.
"q) Comunicar a l'òrgan gestor tota alteració de les condicions que es van tenir en compte per a la concessió de la subvenció en el termini màxim d'un mes des que es produeixi.
"r) Comunicar a l'òrgan gestor les baixes del personal contractat en el termini màxim d'un mes.
En aquest cas, es podrà substituir la persona contractada per un altre treballador/a que reuneixi els mateixos requisits exigits a la concessió de la subvenció.
"s) Informar els destinataris del cofinançament pel Fons Social Europeu per mitjà del programa operatiu que s'aprovi en el marc de l'objectiu d'inversió en creixement i ocupació per al període 2014-2020.
"t) Acceptar la seva inclusió en la llista d'entitats beneficiaries publicada d'acord amb l'article 115, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013.
"u) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció, i de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
"v) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
"w) Col·laborar i facilitar tota la documentació que els sigui requerida durant l'exercici de les funcions de control i verificació de l'autoritat d'auditoria de Programa operatiu, de l'autoritat de gestió i de certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pe l'FSE.
"x) Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i els terminis que estableixi l'òrgan competent."
Modificació de la base 29, Indicadors
Es modifica l'apartat 2 de la base 29 i s'afegeix un apartat 3, que queden redactats de la manera següent:
"29.2 Les entitats beneficiàries han d'obtenir aquests indicadors, per tal de lliurar-los a l'òrgan competent, en els terminis que s'estableixen a continuació:
"a) Indicadors comuns d'execució: com a mínim, amb periodicitat trimestral.
La darrera tramesa de dades haurà de ser anterior al 31 de juliol de 2015.
"b) Indicadors comuns de resultat immediat: des de la finalització de l'execució i fins a les quatre setmanes següents.
"c) Indicadors comuns de resultat a llarg termini: des de la finalització de l'execució i a fins els sis mesos següents.
"d) Indicadors específics d'execució: al finalitzar l'execució."
29.3 Els indicadors d'execució i de resultats que s'han de recopilar són:
"a) Indicadors comuns d'execució sobre les persones participants.
Aturats, inclosos els de llarga durada.
Persones inactives no integrades en els sistemes d'educació o formació.
Persones ocupades, inclosos els treballadors/ores per compte propi.
Persones menors de 25 anys d'edat.
Persones majors de 54 anys d'edat.
Persones majors de 54 anys d'edat que es troben aturades, incloses les de llarga durada, o inactives i no integrades en els sistemes d'educació o formació.
Persones amb estudis d'ensenyament primari (CINE 1) o de secundària (CINE 2).
Persones amb el segon cicle de secundària (CINE 3) o ensenyament postsecundari (CINE 4).
Persones amb ensenyament superior o terciari (CINE 5 a 8).
Participants que viuen en llars on tots els membres estan sense ocupació.
Participants que viuen en llars on tots els membres estan sense ocupació amb fills a càrrec.
Participants que viuen en llars amb un únic adult amb fills a càrrec.
Emigrants participants d'origen estranger i minories (incloses comunitats marginades com ara la població romaní).
Persones sense llar o afectades per l'exclusió d'habitatge.
"b) Indicadors comuns de resultat immediats sobre les persones participants:
Participants inactius que busquen ocupació un cop finalitzada la seva participació.
Participants que s'han integrat als sistemes d'educació o formació un cop finalitzada la seva participació.
Participants que han obtingut una qualificació un cop finalitzada la seva participació.
Participants que han obtingut una ocupació, inclosa l'ocupació per compte propi, un cop finalitzada la seva participació.
Participants desfavorits que busquen ocupació, s'han integrat als sistemes d'educació o formació, han obtingut una qualificació o han obtingut una ocupació, inclosa l'ocupació per compte propi, un cop finalitzada la seva participació.
"c) Indicadors comuns de resultat a llarg termini sobre les persones participants:
Participants que han obtingut una ocupació, inclosa l'ocupació per compte propi, en el termini dels sis mesos següents a la seva participació.
Participants que han millorat la seva situació laboral en el termini dels sis mesos següents a la seva participació.
Participants majors de 54 anys d'edat que han obtingut una ocupació, inclosa l'ocupació per compte propi, en el termini dels sis mesos següents a la seva participació.
Participants desfavorits que han obtingut una ocupació, inclosa l'ocupació per compte propi, en el termini dels sis mesos següents a la seva participació.
"d) Indicadors específics d'execució de les actuacions cofinançades:
Pel Programa de mesures actives d'inserció per a persones destinatàries de la renda mínima d'inserció, s'ha d'informar del nombre de participants perceptors de RMI."
Les entitats que hagin presentat sol·licituds dins del termini de 10 dies naturals previst a l'article 3 de l'Ordre EMO/220/2014 i que ara es modifica, podran adaptar les seves sol·licituds a les disposicions previstes per la present Ordre en el termini de presentació de sol·licitud que finalitza el 15 de setembre de 2014.
Barcelona, 28 de juliol de 2014